Sy sou haar 96ste verjaardag oor ’n week gevier het en het planne gehad vir ’n Sondagfees saam met haar bure.
Goeie vriende het haar beskryf as ’n baie “onafhanklike, wonderlike en vriendelike mense met ’n goeie sin vir humor”. Sy was ook baie privaat, maar altyd reg om saam met vriende te kuier.
Alnderson het 28 jaar in ’n woonstel in ’n kompleks op Hermanus gewoon. Daar is 14 wooneenhede. Almal is baie na aanmekaar.
Sy is vasgebind, ’n handdoek is om haar kop vasgemaak en sy is in ’n groot hoeveelheid bloed in die bad gevind.
“Sy was ’n baie dapper vrou,” het Veary gesê, met verwysing na ’n rooftog verlede jaar by hul kantore toe twee mans ingebreek het en die kluis se sleutel by Anderson geëis het.
Die twee mans is later vasgetrek, maar ná die onlangse protesaksie in Zwelihle, buite Hermanus, is die bewyse van die saak verbrand nadat die polisiestasie onder vlamme deurgeloop het. Omdat die staat nie meer bewyse teen hulle gehad het nie, moes die twee vermeende inbrekers ’n paar weke gelede vrygelaat word.
* 'n Vorige weergawe van dié berig het verkeerdelik na die oorledene as Joan Alexander verwys. Netwerk24 vra om verskoning vir die fout.